Държавен вестник, бр. 7, 2006 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  7
МИНИСТЕРСТВО
НА ЗЕМЕДЕЛИЕТО И ГОРИТЕ
МИНИСТЕРСТВО
НА ФИНАНСИТЕ
Наредба за изменение и допълнение на На-
редба № 42 от 2003 г. за условията и реда за
изплащане на експортни субсидии при износ
на земеделски продукти (обн., ДВ, бр. 97 от
2003 г.; изм., бр. 41 от 2004 г.; изм. и доп.,
бр. 57 от 2004 г.)
§ 1. В чл. 8, ал. 2, т. 1 думите “тарифни номе-
ра” се заменят с “кодове”.
§ 2. В чл. 9, ал. 2 т. 2 се изменя така:
“2. кодовете по Комбинираната номенкла-
тура на Република България на продуктите, за
износа на които се иска експортна лицензия;”.
§ 3. В чл. 11 се правят следните изменения:
1. Алинеи 2 и 3 се изменят така:
“(2) Когато сборът на количествата, за кои-
то се искат експортни лицензии от всички кан-
дидати, надвишава общото количество продук-
ти, за които е обявен търгът, на отделните кан-
дидати се издават лицензии за количества, оп-
ределени чрез пропорционално намаляване на
заявените количества, чрез прилагане на еди-
нен коефициент на разпределение.
(3) Единният коефициент на разпределение
се определя като съотношение между количест-
вото продукти, за които е обявен търгът, и сбора
на заявените количества на всички кандидати.”
2. Aлинея 4 се отменя.
§ 4. Член 15 се изменя така:
“Чл. 15. Износителите, които притежават
експортна лицензия, са длъжни, преди земедел-
ските продукти да напуснат митническата те-
ритория на страната:
1. да информират митническото учреждение,
в района на което се подготвя товаренето на
земеделските продукти, съгласно чл. 163, ал. 3
от Закона за митниците най-малко 24 часа пре-
ди да започнат товаренето за времето и място-
то на товарните операции;
2. да представят пред митническото учрежде-
ние по т.1 митническа декларация за поставяне
на земеделските продукти под режим износ;
3. да обявят, че износът ще бъде субсидиран,
като впишат в клетка 44 на митническата дек-
ларация за износ номера и датата на експортна-
та лицензия или на извлечение от нея;
4. да представят на митническите органи
екземпляр № 1 на експортната лицензия или
извлечение от нея;
5. да осигурят на митническите органи въз-
можност да извършат физическа проверка и да
идентифицират изнасяните земеделски продук-
ти в мястото на товарене.”
§ 5. Член 16 се изменя така:
“Чл. 16. Митническите органи в компетент-
ното митническо учреждение за поставяне на
земеделските продукти под режим износ извър-
шват следните действия:
1. разрешават товаренето на земеделските
продукти след приемане на митническата дек-
ларация за износ;
2. извършват проверка за съответствие на
количеството, вида и характеристиките на зе-
меделските продукти с декларираното в мит-
ническата декларация за износ и с приложени-
те към нея документи съгласно чл. 74 от Закона
за митниците и дял седми от част първа на Пра-
вилника за прилагане на Закона за митниците
(ДВ, бр. 149 и 150 от 1998 г.);
3. разрешават вдигането на стоките след
пломбиране съгласно чл. 251 от Правилника за
прилагане на Закона за митниците;
4. вписват в екземпляр № 1 на експортната
лицензия или в извлечение от нея количество-
то на изнасяните земеделски продукти и правят
заверка, като поставят подпис и личен печат на
митническия служител, извършил проверката;
5. връщат експортната лицензия или извле-
чението от нея на износителя.”
§ 6. Член 19 се отменя.
§ 7. Член 20 се изменя така:
“Чл. 20. Митническите органи на изходното
митническо учреждение извършват митничес-
ките формалности съгласно чл. 606 от Правил-
ника за прилагане на Закона за митниците и
удостоверяват датата, на която земеделските
продукти напускат митническата територия на
страната, чрез заверка на митническата декла-
рация за износ.”
§ 8. В чл. 26, ал. 2 т. 2 се изменя така:
“2. копие от митническата декларация за из-
нос, заверена съгласно чл. 606 от Правилника
за прилагане на Закона за митниците;”.
§ 9. В чл. 26, ал. 7 думите “ал. 3, т. 2 и” се
заличават.
§ 10. В чл. 27, ал. 3 думите “обстоятелства-
та по чл.14” се заменят с “качеството на про-
дуктите”.
§ 11. В чл. 28, ал. 1 думите “тарифните кодо-
ве” се заменят с “кодовете по Комбинираната
номенклатура”.
§ 12. В § 1, т. 7 на допълнителната разпоред-
ба думите “тарифен номер” се заменят с “код”.
§ 13. В § 3 на заключителните разпоредби
след думите “ДФ “Земеделие” се добавя “и на
директора на Агенция “Митници”.
За министър на земеделието и горите:
Ст. Юруков
Министър на финансите:
Пл. Орешарски
4778